Fernanda Pivano (Genova, 18 de triulas 1917 – Milano, 18 de austu 2009) est istada una giornalista, iscrittore e attivista italiana. Dae adolescente, si fit trasferida cun sa familia a Torinu ue aiat frequentadu su Liceo classigu Massimo D'Azeglio, inue aiad appidu comente e insegnante Cesare Pavese. In su 1941 si fit laureada in Lettere; cun d'una tesi in Litteradura americana fit subra su capolavoro de Herman Melville Moby Dick (obera chi fit istada traduida dae su matessi Cesare Pavese). A su 1943 risalit sa prima tradutzione sua, chi fit parte de sa Spoon River Anthology de Edgar Lee Masters, chi fit istada publicada dae Einaudi. In su 1948, Pivano incontyreidi Ernest Hemingway, cun su cale poi aiad appidu intenbsas relatziones professionales e de amicitzia. S'annu poi Mondadori aiat publicadu sa tradutzione sua de A Farewell to Arms (Addio alle armi) de Hemingway. In su 1956 issa aiat fattu su primu viaggiu in sos Istados Unidos. Cun sa professione suas issa aiat contribuidu a faghe' connoschere in Italia sos pius importantes iscrittores americanos, dae sas iconas de sos annos '20, comente F. Scott Fitzgerald, Dorothy Parker e William Faulkner, a sos iscrittores e poetes de sos annos '60 de sa beat generation (Allen Ginsberg, Jack Kerouac, William S. Burroughs, Gregory Corso, Lawrence Ferlinghetti), finas a sos iscrittores de sos annos pius rezentes cumpresos Jay McInerney, Bret Easton Ellis, David Foster Wallace, Chuck Palahniuk e Jonathan Safran Foer. Pivano fit puru interessada a sa cultura Afro-Americana: diffattis est chi aiat publicadu diversas versiones de sos liberos de Richard Wright. Issa aiat puru iscrittu diversas cosas subra sa mùsica populare ipetzies de autores comente Fabrizio De André e Bob Dylan.